
NARVA LINNAVALITSUS


KORRALDUS  

	Narva
	                                          ……. 2012. a. nr 

	
	


Ehitusloa ning kirjaliku nõusoleku väljastamine

1. ASJAOLUD JA MENETLUSE KÄIK

      Läbivaatamiseks laekus Väike-Äkke kinnistul  ajutiste soojakute püstitamiseks ehitusloa taotlus ning elektrivarustuse õhuliini  ehitamiseks kirjaliku nõusoleku taotlus koos õigesti vormistatud taotlustega, makstud riigilõivu ja seadusega ettenähtud korras kooskõlastatud projektiga.
2. ÕIGUSLIKUD JÄRELDUSED

2.1. Ehitusseaduse §16 lõike 1 punkti 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2
2.2.  Ehitusseadus §151 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. Ajutise ehitise ehitamise korral määrab kohalik omavalitsus ehitise kasutamise aja kirjalikus nõusolekus või ehitusloas ja kasutusloas. 

2.3. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.

2.4. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.5. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1. Väljastada ehitusluba Väike –Äkke  kinnistule soojakute püstitamiseks;
3.2. Väljastada kirjalik nõusolek Väike-Äkke kinnistule elektrivarustuse õhuliini ehitamiseks;
3.2. Kohustada Väike-Äkke soojakute ja elektriõhuliini omanikku nimetatud ehitised 
        lammutama või muul viisil likvideerima hiljemalt 01.12.2017 a. 

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi  kohtumajas30 päeva jooksul 

       arvates korralduse teatavakstegemisest.  

Tarmo Tammiste

